Bebe sa zavisničkom krizom
Lekari širom Sjedinjenih Država dovode na svet bebe koje imaju simptome zavisničke krize jer su njihove majke zavisnici od lekova.
U porodilištima širom Sjedinjenih Država lekari se suočavaju sa sve više majki koje su zavisne od lekova protiv bolova. Povećanje je toliko veliko da je doktor sa univerziteta države Mičigen odlučio da proveri bolničke podatke kako bi tačno ustanovio koliki je nivo problema. Njegovo sopstveno iskustvo bilo mu je motivacija. „ Američki Centri za kontrolu i prevenciju bolesti smatraju da je zloupotreba prepisanih lekova sve veći problem u Sjedinjenim Državama. Opijati koji se najčešće zloupotrebljavaju su prepisani lekovi protiv bolova, kao što je oksikodon, ali i ilegalne droge kao što je heroin. Doktor Patrik kaže da su hospitalizacija i tretman beba koje su rođene sa tim supstancama u svom sistemu i koje prolaze kroz zavisničku krizu, poznatiju kao sindrom neonatalne apstinencije, mnogo skuplji i da duže traju. „ Ono što nije poznato je da li će te bebe imati dogotrajne zdravstvene posledice. Još jedan problem je što je njima potreban isti lek koji primaju i zavisnici, kao što je metadon, dok bebe ne budu odviknute od opijata. Zbog toga što su bebe veoma male, smrt zbog predoziranja je realna opasnost. Dodatno, kada trudnice koriste opijate, povećavaju šanse da rode mrtvo dete. Doktor Patrik kaže da je situacija alarmantna i da zahteva pažnju svih nivoa vlasti ali i istraživača. Stručnjaci naglašavaju da bi najbolje rešenje moglo da bude odvikavanje budućih majki od opijata pre nego što zatrudne. Izveštaj je objavljen u časopisu Američkog medicinskog udruženja.